
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamo īpašumu "Āži" Plāņu pagastā, Valmieras novadā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Zemes pārvaldības likuma 17. panta pirmā un sestā daļa; likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmā daļa, 8. panta astotā daļa.
1.2. Mērķis
Mērķa apraksts
Rīkojuma projekta mērķis ir noteikt zemes vienības piekritību valstij SIA "Publisko aktīvu pārvaldītājs Possessor" (turpmāk - Possessor) personā, lai īpašuma tiesības uz to kopā ar valstij piekritīgām būvēm nostiprinātu zemesgrāmatā uz valsts vārda un to pārdotu vienota zemes un būvju nekustamā īpašuma sastāvā Publiskas personas mantas atsavināšanas likumā (turpmāk - Atsavināšanas likums) noteiktajā kārtībā.
Rīkojuma projekta pieņemšana ļaus Possessor uzsākt darbības vienota zemes un būvju nekustamā īpašuma izveidei.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts ieņēmumu dienests (turpmāk – VID), pamatojoties uz Ministru kabineta 2024. gada 17. decembra noteikumu Nr. 901 “Noteikumi par kompetentajām institūcijām un rīcību ar valstij piekritīgo mantu” 10.6. apakšpunktu un Atsavināšanas likuma 5. panta 3.2. daļu, nodeva un Possessor pārņēma valdījumā nekustamo īpašumu, kas ietver sevī četras būves ar kadastra apzīmējumiem: 94760070110001 (dzīvojamā ēka), 94760070110002 (kūts), 94760070110003 (kūts) un 94760070110004 (šķūnis) - turpmāk - Būvju īpašums, kas atrodas uz zemes vienības  "Āži", Plāņu pagastā, Valmieras novadā,  kadastra Nr. 94760070110 (turpmāk - Zemes īpašums).
Valmieras novada pašvaldība, ar 2023. gada 23. februāra vēstuli informēja Possessor, ka nolēma nepārņemt Būvju īpašumu, vienlaikus norādot, ka Zemes īpašums nav nepieciešams pašvaldības funkciju realizēšanai.
Saskaņā ar Nekustamā īpašuma valsts kadastra informācijas datiem (turpmāk - NĪVKIS), Zemes īpašums sastāv no zemes vienības ar kadastra apzīmējumu 94760070030 un kopējo platību 2ha, no kuriem 1,5 ha ir lauksaimniecībā izmantojamās zemes platība, un 0,5 ha ir zeme zem ēkām, statuss: rezerves zemes fonds. 
Saskaņā ar NĪVKIS datiem zemes īpašumam uz 2025. gada 1. februāri reģistrēti šādi apgrūtinājumi:
- Apgrūtinājuma tips 8317030100: lauku zemei izvērtējamo apgrūtinājumu pārklājumateritorija zemes kadastrālās vērtības aprēķinam 0.1671 ha platībā;
- Apgrūtinājuma tips 7312050101: ekspluatācijas aizsargjoslas teritorija gar elektrisko tīklugaisvadu līniju ārpus pilsētām un ciemiem ar nominālospriegumu līdz 20 kilovoltiem 0.1671 ha platībā.
Šie apgrūtinājumi ir ar Zemes īpašumu saistīti ierobežojumi, kas neietekmē Zemes īpašuma piekritību valstij un neietekmē rīkojuma projekta gelveno mērķi - nostiprināt valsts īpašuma tiesības Possessor personā, izveidojot vienotu nekustamo īpašumu, apvienojot Būvju īpašumu ar Zemes īpašumu, un sagatavot atsavināšanai. Apgrūtinājumi tiks ņemti vērā, nosakot atsavināmā nekustamā īpašuma sākumcenu saskaņā ar Atsavināšanas likumā noteikto kārtību.
Problēmas un risinājumi
Problēmas apraksts
Saskaņā ar Nekustamā īpašuma valsts kadastra likuma 15.pantu, lai nostiprinātu īpašuma tiesības zemesgrāmatā, ir nepieciešama nekustamā īpašuma objekta noteikšana, kuras ietvaros kā viena no veicamajām darbībām ir būvju kadastrālā uzmērīšana un nekustamā īpašuma objekta kadastra datu reģistrācija vai aktualizācija Kadastra informācijas sistēmā (šā likuma 18.pants). Tādējādi, lai Būves ierakstītu zemesgrāmatā un nostiprinātu uz tām valsts īpašuma tiesības, ir nepieciešama Būvju kadastrālā uzmērīšana un kadastra datu reģistrācija vai aktualizācija Kadastra informācijas sistēmā.
Ar 2025. gada 18. augusta iesniegumu Nr. 1.37/2037 Possessor vērsās Valsts zemes dienestā ar lūgumu izgatavot būvju kadastrālās uzmērīšanas lietas no arhīva materiāliem un 2025. gada 2. septembrī Valsts zemes dienests izsniedza sagatavotās būvju kadastrālās uzmērīšanas lietas.
 
Risinājuma apraksts
Saskaņā ar Zemes pārvaldības likuma 17. panta pirmo daļu, Rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda.
Saskaņā ar Zemes pārvaldības likuma 17. panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Atbilstoši Ministru kabineta 2016.gada 29.marta noteikumiem Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" (turpmāk - Noteikumi Nr. 190) 3.1.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Noteikumu Nr.190 spēkā stāšanās par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Ministru kabinets 2016. gada 28. janvārī ir pieņēmis rīkojumu Nr. 100 "Par zemes reformas pabeigšanu Strenču novada lauku teritorijā".
Ministru kabinetam pieņemot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai.
Par Zemes vienību nepastāv strīds ar citām ministrijām un Valmieras novada (iepriekš - Strenču novada) pašvaldību. Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldības izdarītajām atzīmēm un savā tīmekļvietnē ir publiskojis izvērtēto gala sarakstu par Strenču novada zemes vienībām (https://www.vzd.gov.lv/lv/media/4356/download?attachment).
Atbilstoši Administratīvo teritoriju un apdzīvoto vietu likuma pielikumam Plāņu pagasts iekļauts Valmieras novadā.
Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punkts noteic, lai noskaidrotu, vai atsavināmais valsts nekustamais īpašums nav nepieciešams citas valsts iestādes, valsts kapitālsabiedrības vai atvasinātas publiskas personas vai to iestādes funkciju nodrošināšanai, ministrija noteiktā kārtībā izsludina Vienotajā tiesību aktu projektu izstrādes un saskaņošanas portālā (turpmāk – TAP portāls) Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas TAP portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
Possessor pēc Būvju un Zemes vienības pārņemšanas valdījumā veiks nepieciešamās darbības NĪVKIS ierakstu aktualizēšanai, vienota nekustamā īpašuma izveidošanai.
Ņemot vērā Civillikuma 968.pantā noteikto principu par zemes un būvju nedalāmību, Zemes īpašums ir atsavināms kopā ar Būvju īpašumu kā vienots nekustamais īpašums.

Būvju īpašums NĪVKIS neviena nekustamā īpašuma sastāvā nav reģistrēts. Pirms pārdošanas tiks veiktas faktiskās darbības – zemes vienības kadastrālā uzmērīšana, kas tiks uzsāktas pēc Rīkojuma spēkā stāšanās. Zemes īpašums tiks ierakstīts zemesgrāmatā uz valsts vārda Possessor personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13. panta pirmajā daļā noteiktos dokumentus. Vienlaikus, saskaņā ar šā paša likuma 13. panta otro daļu, kā arī atbilstoši likumā “Par nekustamā īpašuma ierakstīšanu zemesgrāmatās” noteiktajam, vienota nekustamā īpašuma sastāvā uz valsts vārda Possessor personā tiks nostiprinātas īpašuma tiesības arī uz Zemes īpašuma esošajām valstij piekritīgajām būvēm (Būvju īpašumu).

Ņemot vērā, ka Zemes īpašums sastāv no 1,5 ha lauksaimniecībā izmantojamās zemes platības, atsavinot šo nekustamo īpašumu, ir piemērojami likumā "Par zemes privatizāciju lauku apvidos" un likuma “Par zemes reformu Latvijas Republikas pilsētās”  noteiktie ierobežojumi darījumiem ar zemes īpašumiem.                                
Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, rīkojuma projektā minēto nekustamo īpašumu ieguvējam jāatbilst likuma “Par zemes reformu Latvijas Republikas pilsētās” 20. pantā un likuma “Par zemes privatizāciju lauku apvidos” 29. panta otrajā daļā minētajiem ierobežojumiem darījumiem ar zemes īpašumiem. Šī iemesla dēļ minēto nekustamo īpašumu izsoles noteikumos jāparedz arī šāds nosacījums.
Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu Possessor tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Izdevumus par nekustamā īpašuma ierakstīšanu zemesgrāmatā sedz Possessor.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīkojuma projekts attiecināms uz fiziskām un/vai juridiskam personām, kuras izsole pirks Rīkojuma projektā minēto valsts nekustamo īpašumu.
Juridiskās personas
Jā
Ietekmes apraksts
-
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Publisko aktīvu pārvaldītājs "Possessor"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Publisko aktīvu pārvaldītājs "Possessor"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Izdevumus par īpašuma ierakstīšanu zemesgrāmatā un ar atsavināšanu saistītos izdevumus sedz Possessor no atsavināšanā iegūtajiem līdzekļiem atbilstoši normatīvi noteiktajiem valsts nekustamā īpašuma atsavināšanas izdevumu atskaitījumiem.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Possessor veiks normatīvajos aktos noteiktās funkcijas. Saistībā ar Rīkojuma projekta izpildi nav plānots radīt jaunas valsts pārvaldes institūcijas, vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde neietekmēs iesaistīto institūciju pieejamos cilvēkresursus.

